Μητροπολίτης Κρούσεβο-Ντεμιρχισάρ Ιωάννης

Ο Μητροπολίτης Κρούσεβο-Ντεμιρχισάρ Ιωάννης (κοσμικό όνομα Ζόραν Βρανισκόφσκι, σλαβομακεδονικά: Зоран Вранишковски, Μπίτολα, Σ.Δ. Μακεδονίας-Σ.Ο.Δ. Γιουγκοσλαβίας, 28 Φεβρουαρίου 1966), είναι Σλαβομακεδόνας Ορθόδοξος ιεράρχης της Αρχιεπισκοπής Αχρίδος (Βόρειας Μακεδονίας). 

Μέχρι τις 20 Μαΐου 2023 ήταν επικεφαλής της πρώην Αυτόνομης Αρχιεπισκοπής Αχρίδος της Σερβικής Ορθόδοξης Εκκλησίας, με τίτλο Αρχιεπίσκοπος Αχρίδος και Μητροπολίτης Σκοπίων Ιωάννης ΣΤ΄.

Βιογραφικά στοιχεία
Ο Ζόραν Βρανισκόφσκι γεννήθηκε στη Μπίτολα της τότε Σ.Δ. Μακεδονίας της Γιουγκοσλαβίας στις 28 Φεβρουαρίου 1966. 

Σπούδασε στη Σχολή Πολιτικών Μηχανικών στα Σκόπια, απ' όπου αποφοίτησε το 1990. Τον ίδιο χρόνο, γράφτηκε στη Σχολή Ορθόδοξης Θεολογίας του Πανεπιστημίου του Βελιγραδίου. Από εκεί αποφοίτησε τον Ιούνιο του 1995 και στη συνέχεια μετέβη στην Θεσσαλονίκη, όπου ξεκίνησε μεταπτυχιακές σπουδές και παράλληλα την εκμάθηση της ελληνικής γλώσσας. Το 2011 ανέπτυξε τη διδακτορική του διατριβή στη Θεολογική Σχολή του Πανεπιστημίου Θεσσαλονίκης, με θέμα: «Εκκλησιαστική ενότητα και σύγχρονα εκκλησιαστικά προβλήματα: συγκριτική παρουσίαση της θεολογίας του Αγίου Μαξίμου του Ομολογητή».Архиепископ охридски г. Јован одбранио докторску дисертацију на Теолошком факултету у Солуну  , Приступљено 4. мај 2013.

Το 2016 εξελέγη επίτιμος διδάκτωρ του Εθνικού και Καποδιστριακού Πανεπιστημίου Αθηνών.

Ιερατική πορεία
Εκάρη μοναχός το Φεβρουάριο του 1998 με το όνομα Γιοβάν (Ιωάννης). Λίγο αργότερα χειροτονήθηκε διάκονος και στη συνέχεια πρεσβύτερος, στις τάξεις της σχισματικής τότε Εκκλησίας της Πρώην Γιουγκοσλαβικής Δημοκρατίας της Μακεδονίας. Τον Ιούλιο του 1998 χειροτονήθηκε επίσκοπος με τον τίτλο του Επισκόπου Ντρεμβίτσα, και τοποθετήθηκε ως βοηθός στη Μητρόπολη Πρεσπών και Πελαγονίας. Τον Μάρτιο του 2000, εξελέγη Επίσκοπος Βέλες. Το 2005 τοποθετήθηκε Αρχιεπίσκοπος Αχρίδος και Μητροπολίτης Σκοπίων από τον Πατριάρχη των Σέρβων Παύλο. Ο Ιωάννης αρνήθηκε να αναγνωρίσει, θεωρώντας σχισματική και αντικανονική, την αυτοαποκαλούμενη (τότε) Μακεδονική Ορθόδοξη Εκκλησία, και έμεινε σε κοινωνία με την υπόλοιπη Ορθόδοξη Εκκλησία.

Το 2004 καταδικάστηκε σε 18 μήνες φυλάκιση με την κατηγορία πως ήταν υποκινητής εθνοτικού και θρησκευτικού μίσους, διχόνοιας και της μισαλλοδοξίας, από τους οποίους εξέτισε τους 8, καθώς το Ανώτατο Δικαστήριο έκρινε κάποια σημεία της κατηγορίας ως αντισυνταγματικά. Το 2006 καταδικάστηκε πάλι σε 2 χρόνια φυλάκισης, αυτή τη φορά με την κατηγορία της υπεξαίρεσης 57.000 ευρώ από μια δωρεά. Αρχικά, το Δικαστήριο αντέκρουσε το κατηγορητήριοFirst verdict - the indictment refuted, αλλά η υπόθεση επέστρεψε για νέα εκδίκαση.Ruling of the Court of Appeals with regard to the rejection verdict Στη δεύτερη δίκη, οι κατηγορούμενοι αθωώθηκαν από το κατηγορητήριοSecond verdict - acquittal, αλλά η υπόθεση επέστρεψε για μια τρίτη εκδίκαση.Ruling of the Court of Appeals in regard to the acquittal verdict, στην οποία ο Ιωάννης καταδικάστηκε 2 έτη φυλάκισηςThird verdict - convicting Φυλακίστηκε στις 8 Αυγούστου 2006 και εξέτισε 256 ημέρες ποινής. Με απόφαση του Δικαστηρίου των Σκοπίων, ο Ιωάννης αποφυλακίστηκε στις 19 Ιανουαρίου 2015. Οι πιστοί στην τότε π.Γ.Δ.Μ. τον υποδέχθηκαν με συγκίνηση, ενώ ο ίδιος μετέβη στη Ρωσία για αποθεραπεία ύστερα από πρόσκληση του Πατριάρχη Μόσχας και πάσης Ρωσίας Κυρίλλου. Ο Αρχιεπίσκοπος Ιωάννης και άλλα μέλη της Αρχιεπισκοπής Αχρίδος έχουν δεχτεί σωματικές επιθέσεις, ενώ σε πολλές περιπτώσεις οι εκκλησίες της Αρχιεπισκοπής έχουν καταστραφεί.

Το 2016 ήταν μέλος της αντιπροσωπείας της Εκκλησίας της Σερβίας στην Πανορθόδοξη Σύνοδο της Κρήτης.

Στις 20 Ιουνίου 2023, ο Ιωάννης υπήχθη στη δικαιοδοσία της Αρχιεπισκοπής Αχρίδος και εξελέγη Μητροπολίτης Κρουσέβου και Ντεμιρχισάρ.

 Παραπομπές 

Κατηγορία:Αρχιεπίσκοποι Αχρίδος
Κατηγορία:Σλαβομακεδόνες